Referat

Generalforsamling Dansk Retspsykologisk Selskab

21.06.23

Referent: Maria Jensen

Velkomst og præsentation

1: Valg af dirigent og referent:

Lars Bjerggard vælges som dirigent

Maria Jensen vælges som referent

2: Godkendelse af dagsorden:

Dagsorden godkendes uden tilføjelser

3: Beretning om selskabets virksomhed det forgangne år:

Formand Lars Bjerggard fortæller om selskabets aktiviteter i 2022.

Der har grundet ønske om højere aktivitetsniveau i selskabet, været afholdt et todagesarrangement samt to temadage foruden generalforsamling.

Todagesarrangement bestod af to kursusdage med Anthony Batemann omhandlende mentaliseringsbaseret terapi til mennesker med dyssocial (og evt. andre) personlighedsforstyrrelser. Der var god tilslutning til kurset og tilbagemeldingen har været positiv.

1. temadag omhandlede kvinder som gerningsmænd. Vi havde besøg af psykolog og forsker Sara Dokkedahl der fortalte om international forskning i mænd og kvinders vold i nære relationer. Dette blev fulgt af indlæg fra bestyrelsesmedlemmerne Olivia samt Lars, der fortalte om hhv. erfaringer fra arbejde på kvindeafsnit samt specifikke cases hvor kvinder var gerningsmanden.

2. temadag omhandlede opsporing og diagnosticering af personlighedsforstyrrelser blandt børn/unge ved psykiater og overlæge i Børne og Ungdomspsykiatrien, Linda Bramsen. Det tyder på, at hvis man foretager et grundigt udredningsarbejde, kan man godt diagnosticere i ungdomsårene. Linda Bramsen argumenterede, at hvis trækkene og adfærden er tilstede, er det relevant at give diagnosen så behandling kan igangsættes.

Det faglige indhold på generalforsamlingen bestod af et oplæg fra Red Barnet omhandlende digitale krænkelser.

Samlet opleves 2022 af bestyrelsen som et godt år, med generelt god tilslutning til arrangementer. Bestyrelsen vil forsøge at fortsætte det øgede aktivitetsniveau også i 2023.

Fremlæggelse af regnskab for 2022 (godkendt af DPs revision)

Kasserer Marie fortæller:

Vi har endnu ikke regnskab for 2022, da DP ikke er færdig med dette. Vi kan derfor kun se penge der kommer ind på vores konto, men ikke hvor meget der trækkes ud da DP aktuelt står for at betale selskabets regninger. Vi antager dog at være i plus.

Der forventes fortsat nyt indkrævningssystem af medlemskontingent. Vi er dog i tvivl om det når at træde i kraft inden næste opkrævning.

Aktuelt er der i selskabet: 61 ordinære medlemmer, 2 studerende, 2 pensionister.

Vi får en gang årligt tilskud på baggrund af antallet af medlemmer. Vi har tidligere fået ca. 15000 i tilskud, evt. lidt mere. Hvis vi tjener for meget, skal vi betale nogle af pengene tilbage. Aktuelt har vi op til to år til at bruge pengene. Dette er betryggende, da det giver mulighed for at afholde lidt dyrere arrangementer, der måske skal planlægges i god tid.

5: Valg af bestyrelse

1 medlem er på valg, samt to suppleanter.

Maria Jensen genopstiller til bestyrelsespost

Louise Oxenbøll genopstiller til suppleantpost

Ebbe Christoffersen genopstiller ikke til suppleantpost

Nina Høegmark opstiller til suppleantposten

Da der ikke er kampvalg, vælges alle opstillede ind på de ønskede poster.

6: Fremtidige arrangementer:

11.-12. sep. 2023 afholdes todages kursus i basal risikovurdering ved Susanne Bengtson i DPs lokaler i Århus. Halvdelen af pladserne er besat på nuværende tidspunkt.

4. dec. 2023 afholdes temadag i DPs lokaler i Århus. Denne er endnu ikke helt faldet på plads, men temaerne forventes at være bl.a. funktionelle lidelser/münchausen/sygdomsefterligning/hysteriforme lidelser etc.

2024/2025:

Der arbejdes på todages kursus i behandling af sædelighedskriminelle med underviser fra England.

Der arbejdes på todages kursus omkring behandling af drabsmænd/kvinder såfremt vi kan finde relevant underviser.

Forslag til temaer fra generalforsamlingens deltagere:

Ekspertvidner i retten, medier mv.

Hvad kan/må/bør man i den forbindelse? Risiko for amerikanisering af retsvæsenet. Retspraksis kan være under ændring, hvad betyder det for psykologer?

Skal vi hjælpe med at klæde folk på, til at udtale sig på hensigtsmæssig vis? Rigspolitiet arbejder med at klæde folk på, holder kurser så de fagligt dygtigste også er dem der ender med at blive spurgt og udtale sig. Kunne man lave et kursus i fællesskab med politiet, eller andre der også oplever udfordringen?

Problematikken er også oplevet i retspsykiatrien med ønske om "second opinions" – Det kan skabe skævvridning ift. retsprocessen, vores redskaber undermineres, neutraliteten forsvinder.

Kursus omkring det at skulle fungere som supervisor i retspsykiatrien, fængsler mv. for tværfagligt personale.

Måske det kan kombineres med temaerne forråelse, emotional fatigue mv.

Malingering – Simulation/dissimulation – Ikke bare ift. test og udredning, men ift. forståelse af psykopatologien bag den observerede adfærd.

Muligt underviser Philip Reznick.

Personlighed og parafili/perversion/seksualitet. Er det blevet for adskilt i dag? Fylder seksualitet for lidt i vores arbejde med patienten/klienten?

Hvad er/er ikke afvigende? Hvad er bare atypisk? Det atypiske er måske mere udbredt end vi tror? Er der en berøringsflade ift. psykoseområdet?

Måske kan det komme ind under tematikken om behandling af sædelighedskriminelle.

Kan det kobles med interviewteknik/afhøringsteknik mere generelt også.

Skal interviewteknik generelt tages op som emne for temadag/kursus?

Journalisering af følsomme oplysninger – psykologlov vs. arbejdspladsens praksis.

Organiseret kriminalitet – bande/rockere. De der udøver kriminalitet som del af en gruppe, og pr. def. ikke udtaler sig. Livsstil og identitet er blandet sammen med adfærden.

Hvordan adskiller det sig fra individuelt udøvet kriminalitet?

Hvordan opnår man pålidelig information?

Exitprogrammer, hvordan det foregår og konsekvenser for individet. Koblet til risiko for malingering?

OR – PTSD – Informativ, behandlingsfokus, hvad er tabuerne? Hvem kunne være relevant oplægsholder ift. dette?

Incels/digitale miljøer. Hvordan undgår vi at det bliver et politisk fokus/spørgsmål? Er der forsket i det i udlandet? Kan det overføres til danske kontekster, kan vi se frem til lign. tilstande eller fremtræden i DK? Hvem kan undervise/afholde kursus uden det bliver for politisk?

7: Behandling af indkomne forslag:

Ingen indkomne forslag.

8: Evt.

Drøftelse af mulighed for at tiltrække flere til generalforsamling. Evt. dele oplæg op og placere GF i midten. Cutte tid sat af til GF ned til max. en time, så deltagere fortsat kan nå at hente børn mv.